- 2010 թ.-ին «Եվրոպական կենսաքիմիական ընկերությունների ֆեդերացիայի» (FEBS) հետազոտական դրամաշնորհի շրջանակում այցելեցի Հալլե-Վիտենբերգի Մարթին Լյութերի համալսարան. այնտեղ պետք է կրկնեի փորձը, որն իրականացրել էինք Հայաստանում: Պրոֆեսոր Գերրի Սովերսն այնքան անհամբեր էր, իմ աշխատանքի նկատմամբ գիտական հետաքրքրությունն այնքան մեծ էր, որ ինձ հանդիպելուն պես ասաց. «Այն, ինչ Դուք ասում եք, հնարավոր չէ»: Ես պնդեցի, որ հնարավոր է: Աշխատանքս ներկայացրի ոլորտի շուրջ 50 մասնագետների ուշադրությանը, իսկ պրոֆեսոր Սովերսն այսպես արձագանքեց. «Նա ապացուցեց մի բան, ինչը ես չէի կարողացել 30 տարի: Պետք է հարգենք նրան»: